
الہٰیاتی بنیادیں – ماڈیول 3 – یسوع مسیح
تبادلہِ خیال کے لیے سوالات
1. 	اس سبق میں آپ نے سب سے اہم چیز کیا سیکھی یا کوئی ایسی بات جو آپ کی سمجھ میں نہیں آئی؟
2. 	جب کلام میں  یسوع کے لیے "خدا کا بیٹا" کی اصطلاح استعمال ہوتی ہے تو   اس سے کیا مراد ہوتی ہے؟
3. 	یسوع کے تجربات کس طرح ثابت کرتے ہیں کہ وہ واقعی انسان تھا؟
4. 	عہدنامہ ِ قدیم میں "مسیح" کا لقب کیا معنی رکھتا ہے؟ یسوع اس منصب کو کس طرح پورا کرتا ہے؟
5. 	یسوع کی انسانی فطرت بیان کریں  اور اُس  کی انسانی فطرت کا الٰہی فطرت سے تعلق بیان کریں۔
6. 	مجسم ہونا  کیوںضروری تھا؟ یسوع نے مجسم ہو کر کیا حاصل کیا؟
7. 	یسوع نے گرفتاری، تکلیف، اور صلیب کو کیوں قبول کیا؟
8. 	یسوع کی سربلندی کے چار مراحل پر تبادلہِ خیال کریں۔
9. 	یسوع کی الوہیت ہمیں اُس پر زیادہ اعتماد کس طرح عطا کرتی ہے؟
10. 	یسوع کے"درمیانی"( ثالث) ہونے کا کردار ہمیں خدا کے حضور بےخوف   اعتماد کس طرح دیتا ہے؟ اور ایک مسیحی کے لیے خدا کا خوف کس حد تک مناسب ہے؟
11. 	جب آپ یسوع کی تذلیل اور آپ کی جگہ اُس کی تکلیف پر غور کرتے ہیں تو آپ پر کیا اثر ہوتا ہے؟ کیا یہ آپ کو غمگین کرتا ہے؟ کیا یہ آپ کو معافی مانگنے پر مائل کرتا ہے؟ کیا یہ آپ کو گناہ سے بچنے کی ترغیب دیتا ہے؟ کیا یہ آپ کو خوشی دیتا ہے؟ کیا یہ آزمائشوں میں آپ کی حوصلہ افزائی کرتا ہے؟ کیا یہ آپ کو یہ احساس دلاتا ہے کہ وہ آپ سے کتنی محبت کرتا ہے؟ وضاحت کریں۔
12. 	یہ جان کر کہ یسوع باپ کے دہنے ہاتھ پر بیٹھا آپ کے لیے شفاعت کر رہا ہے، آپ کو کس طرح حوصلہ ملتا ہے؟ کیا یہ آپ کو زیادہ ایمان سے دعا کرنے میں مدد دیتا ہے؟ کیا یہ آپ کو گناہ سے بچنے میں مدد دیتا ہے؟ وضاحت کریں۔
13. 	یسوع مسیح کے بارے میں اس پورے سبق میں آپ نے سب سے اہم بات کیا سیکھی؟ وضاحت کریں۔


نظر ثانی اور جائزہ: انسانیت – منصب
لفظ "مسیح" یونانی زبان سے آیا ہے اور عہد نامہ ِ قدیم کی اُس امید کی طرف اشارہ کرتا ہے کہ ایک مسح کیا ہوا  نجات دہندہ آئے گا جو داؤد کے تخت پر بیٹھے گا، خدا کے لوگوں کو نجات دے گا، اور اپنی راستبازی کی عالمگیر بادشاہی قائم کرے گا۔
مسیح کا انسان ہونا ضروری تھا کیونکہ:
1.	اُسے داؤد کی نسل سے ہونا تھا جیسا کہ خدا نے وعدہ کیا تھا۔
2.	اُسے اپنے لوگوں کے لیے مرنا تھا (جو صرف انسان ہی کر سکتا ہے)۔
3.	اُسے دوسرا آدم ہونا تھا — انسانی نسل کا سربراہ ،تاکہ اُن کی نمائندگی کر سکے۔

کیس سٹڈی:
رون ایک نیا مسیحی تھا۔ وہ اپنے مسیحی دوست کو بتا رہا تھا کہ بائبل پڑھنا اُس کے لیے کتنا مشکل ہے۔ "جب میں کوئی اور کہانی پڑھتا ہوں، تو مجھے مزہ آتا ہے کہ میں خود کو ہیرو کے طور پر تصور کروں۔ اور اگرچہ عملی طور پر یہ ممکن نہ ہو، فرضی طور پر تو ہو سکتا ہے۔ لیکن جب میں بائبل پڑھتا ہوں، تو واضح ہوتا ہے کہ میں ہیرو نہیں ہوں اور فرضی طور پر بھی نہیں ہو سکتا۔ مسیح ہی انسانی ہیرو ہے۔ میں سچی بات کہہ رہا ہوں، لیکن مجھے یہ مایوس کن لگتا ہے کیونکہ دل سے میں خود  ہیرو بننا چاہتا ہوں۔ لیکن جب میں بائبل کی کہانی پڑھتا ہوں، تو میں زیادہ تر ایک معاون کردار میں ہوں۔ یہ بے عزتی کی بات لگتی ہے۔"

غور و خوض کرنے کے لیے سوالات
1. 	کیا بائبل پڑھنا ایک اچھا ناول پڑھنے سے زیادہ مشکل ہے؟ کیوں یا کیوں نہیں؟
2. 	کیا بائبل پڑھتے ہُوئے آپ نے کبھی رون کی طرح محسوس کیا ہے؟ وضاحت کریں۔
3. 	کیا آپ اپنی نعمتوں کو مقبول اور نمایاں ہونے کے لیے استعمال کرتے ہیں، یا خدا کے لوگوں کو برکت دینے اور خدمت کرنے کے لیے؟ کیا آپ کو ان دونوں کے درمیان کشمکش محسوس ہوتی ہے؟ مثالیں دیں۔
4. 	کیا آپ باقاعدگی سے دوسروں کی  نعمتوںاور کامیابیوں کو پہچانتے، سراہتے اور  اُن پرخوشی مناتے ہیں، یا دوسروں کی تعریف آپ کی اہمیت کو کم کرتی ہے اور توجہ آپ سے ہٹا دیتی ہے؟ مثالیں دیں۔
5. 	عبرانیوں 11 پر غور کریں۔ کیا کوئی ایسا پہلو ہے جس میں مسیح پر ایمان رکھنے والے "ثانوی" ہیرو ہو سکتے ہیں، جب وہ اُس   ایمان رکھ کر اور بادشاہی کے مؤثر خادم بن کر  مسیح کی ہیرو ہونے  کی عکاسی کرتے ہیں  ؟ وضاحت کریں۔

عملی مشق
•	اگر آپ کی کلیسیا میں لوگ سمجھتے ہیں کہ "مسیح" یسوع کے نام کا حصہ ہے، تو اُن کی غلط فہمی دُور کریں، اور یقینی بنائیں کہ وہ صرف  اِس  تصور کو ہی نہیں بلکہ اس کے عملی اثرات کو بھی سمجھیں۔
•	اس ہفتے خاص طور پر اس خیال پر غور کریں: "بائبل میں معاون کردار بھی محبوب دلہن ہے۔ عاجز رہیں کیونکہ آپ مرکزی ہیرو نہیں ہیں۔ دلیر بنیں کیونکہ خدا نے ایمانداروں کو اپنی بادشاہی میں ایک ہیرو کا کردار دیا ہے — ایسا کردار جو اُس کےعظیم ہیرو ہونے  کی عکاسی کرتا ہے۔"
•	اس مہینے اپنی نعمتوں  کو نمایاں ہونے کے لیے استعمال کرنے کے بجائے، اُنہیں مسیح کی دلہن اور اُن لوگوں کو برکت دینے کے لیے استعمال کریں جو ممکنہ طور پر مسیح کی دلہن بن سکتے ہیں۔ ایسا کر کے آپ عظیم ہیرو، بادشاہ، مسیح کو تعظیم دیتے  ہیں۔
